Publication: Magyar Közlöny
Issue: MK-2004-63 (Year: 2004, Number: 63)
Era: 2004-2010
Section: [41/2003. (VII. 2.) AB határozat, ABK 2003. június—július, 441, 446.].
Paragraph Index: 429

(2) bekezdése és az 529. § (1) bekezdése nem biztosítja azt, hogy a különeljárásra csak kivételesen, az 527. § (3) bekezdése és (5) bekezdése pedig nem biztosítja kielégítõen, 2004/63. szám hogy a különeljárásra csak átmenetileg kerüljön sor. Ennek következtében sérül a tisztességes eljáráshoz való jog, a személyes védekezéshez való jog korlátozása pedig nem tekinthetõ arányosnak. 4.1. Az Alkotmánybíróság megítélése szerint a különeljárás feltételeit a törvényhozó túl tágan állapítja meg akkor, amikor a terhelt távollétében történõ eljáráshoz semmi mást nem kíván, mint a terhelt felkutatására tett intézkedések sikertelenségét. A törvényhozó szabadságában áll annak eldöntése, hogy a távollevõ terhelt elleni vádemelést, tárgyalást és érdemi bírósági határozathozatalt köti-e vagy sem a bûncselekmény meghatározott súlyához, az ügy megítélésének egyszerûségéhez vagy a büntetõ igény érvényesítésének valamilyen ok, érdek miatti fontosságához. A tisztességes eljáráshoz és a védelemhez való jogból ugyanakkor az következik, hogy a büntetõ hatóságok csak akkor lehetnek feljogosítva az ilyen eljárásra, ha olyan adatok birtokában vannak, amelyekbõl megalapozottan lehet következtetni a terhelt rosszhiszemû, az igazságszolgáltatás elkerülését célzó magatartására. A törvényhozó túlságosan széles és parttalan felhatalmazást ad a büntetõ hatalmat gyakorló szervezeteknek akkor, amikor a terhelt távollétében történõ tárgyalás indítványozását is magába foglaló vádemeléshez, továbbá a tárgyaláshoz és a bírósági döntéshez nem kívánja meg még csak annak a valószínûsítését sem, hogy a terhelt tudatosan kivonja magát az igazságszolgáltatás alól. Ennek következtében a különeljáráshoz nem kötelezõ sem annak vizsgálata, hogy a terhelt tartózkodási helyének felkutatására és a hatóság elé állítására irányuló eljárási cselekmények kudarca rajta, avagy rajta kívül álló okokra vezethetõ vissza, sem pedig azoknak az adatoknak feltárása, amelyekbõl megalapozottan lehet arra következtetni, hogy megszökött, illetve elrejtõzött. A Be. 527. § (2) bekezdése szerint az ügyészi indítványnak csupán az a feltétele, hogy a terhelt felkutatására tett intézkedések nem vezettek eredményre és a vádemelésnek a nyomozás adatai alapján nincs akadálya. A távollevõ terhelttel szembeni eljárás specialitása a nyomozási szakaszban, hogy a nyomozó hatóság befejezheti a nyomozást, az ügyész pedig vádat emelhet anélkül, hogy megtörtént volna a gyanúsítottkénti kihallgatás. A Be.

Source: https://magyarkozlony.hu/hivatalos-lapok/dd75abc2bf310f10a1f4acf889217f96ab69f274/dokumentumok/19694ceba3017464234490e5e9b1e502a58c3ad6/letoltes